stanford-oval/wikipedia huggingface dataset:
ชีวิตหลังความตาย

ชีวิตหลังความตาย (อังกฤษ: afterlife, after die) เป็นมโนทัศน์ซึ่งเป็นสารัตถะอัตลักษณ์ในปัจเจกบุคคลหรือกระแสสำนึกที่ยังสำแดงอยู่หลังกายหยาบ(ร่างกาย)ได้ตายลง หลายความคิดเกี่ยวกับชีวิตหลังความตายเชื่อว่าส่วนสารัตถะปัจเจกบุคคลซึ่งมีชีวิตอยู่หลังตายลงนั้นอาจเป็นธาตุบางส่วน หรือมักเข้าใจว่าเป็นวิญญาณหรือในภาษาอังกฤษตรงกับคำว่าสปิริตที่ทั้งหมดของปัจเจกบุคคลหลังตายลงแต่ยังไม่ใช่จุดสิ้นสุดเนื่องจากมีบางอย่างซึ่งนำพาสารัตถะปัจเจกบุคคลนั้นๆไปด้วย และอาจปรากฏเอกลักษณ์ส่วนบุคคล หรือดั่งที่มีปรากฏบันทึกไว้ในคำภีร์ฯเรียกว่านิพพานของกลุ่มศาสนาแบบอินเดีย(พราห์มและพุทธ)และ ชีวิตนิรันดร์ของกลุ่มศาสนาอับราฮัม(ยูดาย,คริสต์และอิสลาม) โดยความเชื่อในชีวิตหลังความตายซึ่งอาจเป็นไปตามธรรมชาติหรือเหนือธรรมชาติก็ตามตรงข้ามกับความเชื่อในความหลงลืมชั่วนิรันดร์ (eternal oblivion)
ในบางทัศนะ การดำรงอยู่หลังความตายนี้เกิดในอาณาจักรสปิริต และในทัศนะที่ได้รับความนิยมอื่น ปัจเจกบุคคลอาจจุติใหม่ในโลกนี้และเริ่มวัฏจักรชีวิตใหม่อีกหน ซึ่งมักไม่มีความทรงจำจากชาติอดีตมาด้วย ในทัศนะอย่างหลังนี้ การเวียนว่ายตายเกิดอาจเกิดขึ้นซ้ำแล้วซ้ำเล่าจนกว่าปัจเจกนั้นจะเข้าสู่อาณาจักรสปิริตหรือโลกอื่น
บางระบบความเชื่อ เช่นในประเพณีเอบราฮัม เชื่อว่าผู้ตายไปสู่ภพใดภพหนึ่งหลังเสียชีวิตตามที่พระเป็นเจ้าหรือคำพิพากษาของเทวดากำหนดโดยยึดตามกรรมหรือความเชื่อของผู้นั้นระหว่างที่ยังมีชีวิตอยู่ ในทางตรงข้าม ในระบบการกลับชาติเช่นในศาสนาแบบอินเดีย สภาพของการดำรงอยู่อย่างต่อเนื่องนั้นกำหนดโดยตรงจากการกระทำของปัจเจกบุคคลในชีวิตที่ยุติไปนั้นมากกว่าคำวินิจฉัยของสัตอื่น
ชีววิทยาระบบ

ตัวอย่างการวิจัยชีววิทยาระบบ
ชีววิทยาระบบ (อังกฤษ: Systems biology) เป็นการศึกษาชีววิทยาที่เน้นความสัมพันธ์ระหว่างส่วนประกอบแยกย่อยของสิ่งมีชีวิตในภาพรวม (แทนการศึกษาส่วนประกอบย่อยๆ ทีละส่วน) แนวคิดทางชีววิทยาระบบคล้ายคลึงกับวิชาสรีรวิทยาในแง่ของการศึกษากลไกภายใต้ปรากฏการณ์ทางชีววิทยาผสมผสานกับเทคโนโลยีหลังยุคจีโนมที่ช่วยให้นักชีววิทยาศึกษาส่วนประกอบย่อย ๆ หลาย ๆ ส่วนได้พร้อมๆกัน
สาขาวิชาที่เกี่ยวข้อง

ทฤษฎีระบบควบคุม
คณิตศาสตร์
ชีซี

ชีซี (อังกฤษ: Xu Shu; จีน: 徐庶; พินอิน: Xú Shù; เวด-ไจลส์: Hsu Sh'u) หรือตันฮก (อังกฤษ: Shan Fu; จีนตัวย่อ: 单福; จีนตัวเต็ม: 單福; พินอิน: Shàn Fú; เวด-ไจลส์: Shan Fu) ได้รับฉายาจากยาขอบว่าเป็น "ผู้เผ่นผงาดเหนือเมฆ" มีชื่อรองว่า เหวียนจื่อ เป็นชาวเมืองเองจิ๋ว มณฑลเหอหนาน เมื่อเยาว์วัยร่ำเรียนวิชากระบี่ เติบใหญ่ขึ้นมาได้ศึกษาศิลปศาสตร์ ยุทธศาสตร์ต่าง ๆ จนชำนาญ โดยเป็นศิษย์ของสุมาเต็กโชได้ร่วมสำนักเดียวกับขงเบ้ง และบังทอง เมื่อยามว่างมักจะถกเถียง หารือกับขงเบ้งเสมอ ๆ  ต่อมาเมื่อเกิดกลียุค  ชีซีได้ฆ่าขุนนางชั่วผู้หนึ่งตาย จึงหลบหนีมาและปลอมชื่อว่าตันฮก
ประวัติ

ชีซี ชื่อรอง เหวียนจื่อ ชาวเมืองอิ่งชวน ชอบเรียนเพลงดาบเพลงกระบี่ มีปณิธานสูงส่ง รักเพื่อนฝูง  เป็นเพื่อนสนิทกับเมิ่งกงเวย (เบงคงอุย) สมัยอยู่อิ่งชวน
สมัยที่อยู่อิ่งชวน ชีซีเคยฆ่าคนเพื่อแก้แค้นแทนเพื่อนที่ถูกอธรรม ถูกทางการตามจับ จึงสยายผม เอาดินขาวทาหน้า แกล้งเป็นคนบ้าวิกลจริต
ต่อมาถูกเจ้าหน้าที่ทางการจับตัวได้ เอาตัวไปตะเวณรอบเมืองถามว่ามีใครรู้จักชายผู้นี้หรือไม่ ก็ไม่มีใครยอมรับ
พวกเพื่อนๆพอรู้ว่าชีซีถูกจับตัว จึงพากันไปปล้นเอาตัวชีซีออกมาได้ ชีซีจึงตั้งปณิธานว่าจะเลิกทำตัวเหลวไหล จะเปลี่ยนวิถีชีวิตเดิม ลี้ภัยไปที่ซงหยง (เซียงหยาง) หันมาศึกษาเล่าเรียนกับสุมาเต๊กโช ได้พบกับเมิ่งกงเวยอีกครั้ง และได้รู้จักกับจูกัดเหลียง ซุยเป๋ง โจ๊ะก๋งหวน คบหาสมาคม แลกเปลี่ยนความรู้ ถกปัญหาสถานการณ์การเมืองด้วยกัน
ชีซีปรารถนาจะหานายดีเพื่ออยู่ด้วย จึงไปหาเล่าเปียว เจ้าเมืองเกงจิ๋ว เจรจาแล้วพบว่า เป็นคนไม่ได้เรื่อง จึงไม่อยู่ด้วย ครั้นเมื่อ เล่าปี่หนีภัยชัวมอที่คิดร้ายจากเมืองเกงจิ๋วมา เล่าปี่ได้พบกับสุมาเต็กโช สุมาเต็กโชแนะนำให้เล่าปี่หาที่ปรึกษาที่ดี เพื่อที่จะได้ใช้งานได้ และแนะนำเล่าปี่ถึง 2 ปราชญ์ที่จะสยบแผ่นดินได้ว่า คือ ฮกหลง (มังกรซ่อน - ขงเบ้ง) ฮองซู (หงส์ดรุณ - บังทอง) ได้คนใดคนหนึ่งมาแผ่นดินก็จะสงบ
เมื่อเล่าปี่ออกมา ได้พบกับชีซีที่แสร้งทำเป็นคนพเนจรร้องเพลงที่มีความหมายถึงตนเอง เล่าปี่จึงได้สนทนาด้วย ชีซีคิดลองใจเล่าปี่ โดยกล่าวว่า ม้าที่เล่าปี่ขี่นั้นชื่อ ม้าเต๊กเลา เป็นม้าอัปมงคล นำโชคร้ายสู่เจ้าของ ทางแก้ก็คือ เกลียดชังผู้ใด ก็ยกม้าตัวนี้ให้แก่ผู้นั้น ความโชคร้ายก็จะหมดไป เล่าปี่ตำหนิชีซี ชีซีจึงแจ้งว่า เป็นเพียงการลองใจ ชีซีจึงได้มาอยู่กับเล่าปี่
ชีวินก้นทะเล

สาหร่ายทะเลและลิ่นทะเลในแอ่งน้ำตามชายฝั่ง
ชีวินก้นทะเล หรือ เบนทอส (อังกฤษ: Benthos) เป็นชุมชนของสิ่งมีชีวิตที่อาศัยอยู่ในหรือใกล้ก้นทะเล แม่น้ำ ทะเลสาบ หรือก้นลำธาร หรือที่เรียกว่าเขตพื้นใต้น้ำ ชุมชนสิ่งมีชีวิตนี้อาศัยในหรือใกล้กับสภาพแวดล้อมการสะสมของตะกอนน้ำเค็มหรือน้ำจืด ตั้งแต่แอ่งน้ำตามชายฝั่งจนถึงไหล่ทวีปและไปจนถึงเขตความลึกก้นสมุทร
สิ่งมีชีวิตจำนวนมากที่ปรับตัวให้เข้ากับแรงดันน้ำลึกไม่สามารถดำรงอยู่ได้ในน้ำตื้นได้ อาจมีความแตกต่างของความดันมาก (ประมาณหนึ่งบรรยากาศสำหรับความลึกของน้ำแต่ละ 10 เมตร)
เนื่องจากแสงถูกดูดซับหมดก่อนที่จะไปถึงเขตทะเลลึก แหล่งพลังงานของระบบนิเวศบริเวณก้นน้ำลึกมักเป็นสารอินทรีย์จากชั้นที่สูงขึ้นที่จงลงไป สสารที่ตายและผุพังพวกนี้ค้ำจุนห่วงโซ่อาหารของชีวินก้นทะเล ชีวินก้นทะเลส่วนใหญ่เป็นสัตว์กินซากหรือผู้ย่อยสลาย
คำว่าเบนทอสบัญญัติโดย Haeckel ในปี 1891 มาจากคำนามภาษากรีก βένθος "ความลึกของทะเล" นอกจากนั้นคำว่าชีวินก้นทะเลใช้ในชีววิทยาน้ำจืดอีกด้วย เพื่ออ้างถึงสิ่งมีชีวิตที่อยู่ด้านล่างของแหล่งน้ำจืด เช่น ทะเลสาบ แม่น้ำ และลำธาร
ชีวเคมี

ชีวเคมี (อังกฤษ: biochemistry) หรือเรียกว่า เคมีเป็นพื้นฐานของสิ่งมีชีวิต เป็นวิชาที่ศึกษากระบวนการเคมีในสิ่งมีชีวิต ตลอดจนการควบคุมในระดับต่าง ๆ อย่างเช่นที่เกี่ยวกับการแปรรูปสารอาหารไปเป็นพลังงาน, การสร้างและเปลี่ยนแปลงสารชีวโมเลกุลภายในเซลล์ที่เรียกว่า กระบวนการ เมแทบอลิซึม การทำงานของเอนไซม์และโคเอนไซม์, ระบบของพลังงานในสิ่งมีชีวิต, การสลายและการสังเคราะห์สารชีวโมเลกุลต่าง ๆ
ชื่อนี้มาจากภาษาเยอรมันว่า บิโอเคมี (Biochemie) ซึ่งแรกตั้งโดย ฮอปเปอ-ซีเลอร์  (Hoppe-Sieler) ในปี พ.ศ. 2420 (ค.ศ. 1877) โดยเขาให้คำจำกัดความไว้เป็นอย่างดีว่า เป็นเนื้อหาวิชาซึ่งครอบคลุมการเข้าศึกษาชีววิทยาในเชิงโมเลกุลทุก ๆ ด้าน
ชีววิทยาของเซลล์

Understanding cells in terms of their molecular components.
ชีววิทยาของเซลล์ หรือ วิทยาเซลล์ (อังกฤษ: cell biology หรือ cytology) เป็นวิชาที่ศึกษาเกี่ยวกับเซลล์ ทั้งในด้านคุณสมบัติทางสรีรวิทยา โครงสร้าง ออร์แกเนลล์ที่อยู่ภายใน ปฏิสัมพันธ์กับสิ่งแวดล้อม วัฎจักรเซลล์ การแบ่งเซลล์ และการตายของเซลล์ [หรืออะพอพโทซิส (apoptosis)] การศึกษาคุณสมบัติของเซลล์ดังกล่าวเป็นการศึกษาในระดับจุลทรรศน์และระดับโมเลกุล การวิจัยในทางชีววิทยาของเซลล์นั้นกว้างขวางและหลากหลายมากตั้งแต่ในสิ่งมีชีวิตเซลล์เดียวอย่างแบคทีเรียไปจนถึงเซลล์ที่มีการเปลี่ยนแปลงอย่างมากมายในสิ่งมีชีวิตหลายเซลล์ เช่นในมนุษย์
ความรู้เกี่ยวกับองค์ประกอบของเซลล์และการทำงานของเซลล์เป็นพื้นฐานของวิทยาศาสตร์ชีวภาพทุกสาขา ความเหมือนและความแตกต่างระหว่างเซลล์แต่ละชนิดมีความสำคัญในด้านชีววิทยาของเซลล์และอณูชีววิทยา การศึกษาชีววิทยาเซลล์นั้นมีความเกี่ยวข้องกับพันธุศาสตร์ ชีวเคมี อณูชีววิทยา และชีววิทยาของการเจริญ
แหล่งข้อมูลอื่น

American Society for Cell Biology
British Society for Cell Biology เก็บถาวร 2007-10-09 ที่ เวย์แบ็กแมชชีน
Cells Alive
BMC Cell Biology เก็บถาวร 2015-10-17 ที่ เวย์แบ็กแมชชีน - online journal, open access
Journal of Cell Biology - older issues free
Journal of Cell Science เก็บถาวร 2010-04-16 ที่ เวย์แบ็กแมชชีน - older issues free
Cell Biology - School and University - graphics
Nature Reviews Molecular Cell Biology
The Virtual Library of Biochemistry and Cell Biology
Centre of the Cell online resource
Molecular Biology of the Cell fourth edition, edited by Bruce Alberts (2002) published by Garland Science.
Molecular Cell Biology fourth edition, edited by Harvey Lodish (2000) published by W. H. Freeman and Company.
The Cell - A Molecular Approach second edition, by Geoffrey M. Cooper (2000) published by  Sinauer Associates.
ชีววิทยามนุษย์

ชีววิทยามนุษย์ (อังกฤษ: Human biology) เป็นสาขาวิชาที่เกี่ยวข้องกับหลายสาขาวิชารวมกัน ไม่ว่าจะเป็นชีววิทยา, มานุษยชีววิทยา และแพทยศาสตร์ ซึ่งมุ่งเน้นไปที่มนุษย์ มีความเกี่ยวข้องกับชีววิทยาของไพรเมตและสาขาอื่น ๆ อีกมาก
การวิจัยทางชีววิทยามนุษย์เกี่ยวข้องกับ
ความแปรผันทางพันธุกรรม (Genetic variation) ระหว่างประชากรมนุษย์ทั้งในอดีตและปัจจุบัน
ความแปรผันทางชีววิทยา (Biological variation) ที่สัมพันธ์กับสภาพอากาศและปัจจัยสิ่งแวดล้อมทางธรรมชาติอื่น ๆ
การประเมินความเสี่ยงของโรคติดต่อ และโรคไม่ติดต่อในประชากร
การเจริญเติบโตของมนุษย์
ชีวประชากรศาสตร์ (Biodemography)
เนื่องจากขอบเขตของวิชานี้ยังไม่แน่ชัด ชีววิทยามนุษย์แตกต่างจากการวิจัยทางการแพทย์ทั่วไปในแง่ที่เน้นไปยังมุมมองต่อสุขภาพในระดับประชากร และเป็นสากล และเน้นที่วิวัฒนาการของมนุษย์ การปรับตัว และพันธุศาสตร์ประชากรมากกว่าการวินิจฉัยเป็นรายบุคคล
แหล่งข้อมูลอื่น

Human Biology Association
Society for the Study of Human Biology Symposium Series
Human Biology with graphics and animations
ชีลด์

| เอส> เอช.ไอ.อี.แอล.ดี..ข้อมูลสิ่งพิมพ์ |
| --- | --- |
ผู้จัดพิมพ์: มาร์เวลคอมิกส์
ปรากฎตัวครั้งแรก: สเตรนจ์เทลส์ เล่มที่ 135 (สิงหาคม 2508)
สร้างโดย: สแตน ลี (ผู้เขียนเรื่อง) แจ็ค เคอร์บี (ผู้วาดภาพ)
ข้อมูลในเรื่อง
ประเภทของ องค์กร: หน่วยสืบราชการลับ และ หน่วยบังคับใช้กฎหมายพิเศษ
ฐานทัพ: The Helicarrier, Triskelion
บัญชีรายชื่อ
ดูที่: List of S.H.I.E.L.D. members
ชี.ล.ด์. (อังกฤษ: S.H.I.E.L.D.) เป็นหน่วยงานสายลับ บังคับใช้กฎหมายพิเศษ และต่อต้านการก่อการร้าย ในหนังสือการ์ตูนอเมริกันที่มาร์เวลคอมิกส์เผยแพร่ ตัวละครหน่วยงานนี้ สแตน ลี กับแจ็ก เคอร์บี สร้างขึ้นใน สเตรนจ์เทลส์ เล่มที่ 135 (ประจำเดือนสิงหาคม พ.ศ. 2508) และมักรับบทจัดการกับสิ่งเหนือธรรมชาติและเหนือมนุษย์ที่คุกคามความมั่นคงระหว่างประเทศ
คำว่า "S.H.I.E.L.D." เดิมย่อมาจาก "Supreme Headquarters, International Espionage and Law-Enforcement Division" (กองบัญชาการสูงสุด ฝ่ายจารกรรมและบังคับใช้กฎหมายระหว่างประเทศ) ต่อมาใน พ.ศ. 2534 เปลี่ยนเป็น "Strategic Hazard Intervention, Espionage and Logistics Directorate" (กองบัญชาการการแทรกแซง จารกรรม และการส่งกำลังบำรุงด้านภัยยุทธศาสตร์) ส่วนในภาพยนตร์หลายเรื่องที่มีฉากอยู่ในจักรวาลภาพยนตร์มาร์เวล รวมถึงละครชุดทางโทรทัศน์ฉบับคนแสดงและฉบับแอนิเมชันหลายเรื่อง คำเต็มเป็น "Strategic Homeland Intervention, Enforcement and Logistics Division" (ฝ่ายแทรกแซง บังคับใช้ และส่งกำลังบำรุงเชิงยุทธศาสตร์สำหรับปิตุภูมิ)
องค์กรนี้ได้ปรากฏตัวอย่างมากในในสื่อดัดแปลงจากการ์ตูน รวมถึงภาพยนตร์และรายการที่มีเนื้อหาเกิดขึ้นในจักรวาลภาพยนตร์มาร์เวล
สมาชิก

นิค ฟิวรี
มาเรีย ฮิลล์
ฟิล โคลสัน
เดซี่ จอห์นสัน
นอร์แมน ออสบอร์น (ไอรอนแพทริออท)
ริชาร์ด และ แมรี่ ปาร์คเกอร์
เพ็กกี คาร์เตอร์
ดัม ดัม ดูกัน
ชารอน คาร์เตอร์
กัปตันอเมริกา
แบล็กวิโดว์ (นาตาชา โรมาโนวา)
ฮอว์กอาย
ม็อกกิงเบิร์ด (บาร์บาร่า มอร์ส)
ฟอลคอน
ไอรอนแมน
กัปตันมาร์เวล
เอเจน เวนอม
สไปเดอร์-แมน
สไปเดอร์เกว็น
สไปเดอร์วูแมน
แอนต์-แมน
วอสป์
ยูเอสเอเจนต์ (จอห์น วอล์คเกอร์)
ไวท์วิโดว์
แจสเปอร์ ซิทเวลล์
อเล็กซานเดอร์ เพียร์ซ
ชีวิลบีเลิฟด์

"ชีวิลบีเลิฟด์" (อังกฤษ: She Will Be Loved) เป็นซิงเกิลที่สามของวงดนตรีอเมริกัน มารูนไฟฟ์ จากอัลบั้มเปิดตัว ซองส์อะเบาต์เจน ออกจำหน่ายในปี ค.ศ. 2004 ขึ้นอันดับที่ห้าในสหรัฐอเมริกา และนับถึงเดือนธันวาคม ค.ศ. 2012 เพลงขายได้มากกว่า 2,722,000 ดิจิทัลดาวน์โหลด เพลงขึ้นอันดับที่สี่ในสหราชอาณาจักร เพลงขึ้นอันดับที่หนึ่งในออสเตรเลียนาน 5 สัปดาห์ มิวสิกวิดีโอนำแสดงโดยเคลลี เพรสตัน ในรักสามเส้ากับแอดัม เลอวีน วิดีโอมีโทนสีแบบซีเปีย
เพลงประสบความสำเร็จเช่นเดียวกับซิงเกิลก่อนหน้าได้แก่ "ดิสเลิฟ" และ "ฮาร์ดเดอร์ทูบรีธ" ขึ้นอันดับหนึ่งบนชาร์ตเมนสตรีมท็อป 40 และอดัลต์ท็อป 40 แต่กลับทำให้คลื่นวิทยุอัลเทอร์เนทีฟจำนวนมากลบเพลงของมารูนไฟฟ์ออกไปจากรายการเพลง เนื่องจากเพลงใหม่ของวงนั่นดนตรีเบาเกินไปสำหรับผู้ฟังแนวอัลเทอร์เนทีฟร็อก
ชีวเภสัชภัณฑ์

Blood plasma is a type of biopharmaceutical directly extracted from living systems.
ชีวเภสัชภัณฑ์ (อังกฤษ: Biopharmaceutical) หรือ ยาชีวภาพ (อังกฤษ: Biological) คือผลิตภัณฑ์ยาประเภทหนึ่งซึ่งสร้างหรือสังเคราะห์ขึ้นมาจากสสารที่มีอยู่ตามธรรมชาติ อาทิ มนุษย์ สัตว์ พืช เห็ดรา และจุลินทรีย์
เภสัชภัณฑ์ในประเภทนี้มีทั้ง โลหิต, ส่วนประกอบโลหิต, สารภูมิแพ้, เซลล์ร่างกาย, ยีนบำบัด, เนื้อเยื่อ, ยาโปรตีน และเซลล์มีชีวิต ชีวเภสัชภัณฑ์อาจทำขึ้นจากสารน้ำตาล, โปรตีน, กรดนิวคลีอิก หรือสารประกอบซับซ้อนของสสารเหล่านี้
ชีสพิซซ่า

ชีสพิซซ่า (อังกฤษ: pizza cheese) หมายรวมถึงชีสและผลิตภัณฑ์นมหลากหลายชนิดที่ถูกออกแบบและผลิตเพื่อใช้ทำพิซซ่าโดยเฉพาะ อย่างเช่น ชีสแปรรูปและปรุงแต่งคล้ายมอซซาเรลลา ชีสพิซซ่าสามารถเป็นชีสใด ๆ ที่เหมาะสมกับพิซซ่า ในสหรัฐอเมริกา ชีสที่ใช้เตรียมพิซซ่าประมาณร้อยละ 30 เป็นชีสมอซซาเรลลา, โปรโวโลเน, เชดดาร์ และพาร์มิแซน ในขณะที่ชีสเอ็มเมินทาล, โรมาโน และรีค็อตตามักใช้โรยหน้า ส่วนชีสแปรรูปที่ผลิตสำหรับพิซซ่านั้นจะมาจากการผลิตจำนวนมาก
ชีสพิซซ่าแปรรูปผลิตขึ้นเพื่อทำบราวนิง หลอมเหลว ทำให้แผ่บาง และเพิ่มประมาณไขมันและความชื้น การศึกษาและการทดลองหลายครั้งได้วิเคราะห์ผลกระทบของน้ำมันพืช การผลิตและกระบวนการหมัก โปรตีนหางนมที่ผิดธรรมชาติ และความเปลี่ยนแปลงอื่น ๆ เพื่อผลิตชีสพิซซ่าในอุดมคติและประหยัด ใน ค.ศ. 1997 มีการประมาณว่าการผลิตชีสพิซซ่าถึง 2 พันล้านปอนด์ในสหรัฐอเมริกา และ 200 ล้านปอนด์ในยุโรป และใน ค.ศ. 2000 อุปสงค์ที่มีต่อชีสพิซซ่าเพิ่มขึ้นร้อยละ 8 ต่อปี
ชีซ่า.คอม

| --- | --- |
ภาพหน้าหลักของชีซ่าดอตคอม
ประเภท: เว็บบอร์ด, แชต, คอมมูนิตี้ออนไลน์
ภาษาที่ใช้ได้: ภาษาไทย
เจ้าของ: อาร์เอส
ยูอาร์แอล: www.zheza.com
เชิงพาณิชย์: ใช่
ลงทะเบียน: จำเป็น
เปิดตัว: 29 มีนาคม พ.ศ. 2550
สถานะปัจจุบัน: ไม่สามารถเข้าใช้งานได้
ชีซ่าดอตคอม (อังกฤษ: Zheza.com) ก่อตั้งเมื่อ พ.ศ. 2550 พร้อมกับการเปิดตัวค่ายกามิกาเซ่ โดย URL คือ www.zheza.com โดยมีผู้เข้าชมต่อวันประมาณ 60,000 - 70,000 คนต่อวัน
ประวัติ

ชีซ่าดอตคอม เป็นเว็บไซต์ที่ทางบริษัทอาร์เอสจัดตั้งขึ้น โดยมีเป้าหมายในเบื้องต้นคือให้ศูนย์รวมของกลุ่มวัยรุ่น โดยเน้นไปที่กลุ่มเด็กผู้หญิงมัธยมต้น เพื่อให้ทำกิจกรรมสอดรับกับการเปิดตัวค่ายเพลงสำหรับวัยรุ่นอย่าง กามิกาเซ่ ไปพร้อม ๆ กัน ซึ่งได้รับการตอบรับที่ดีจนทำให้มีการพัฒนาเนื้อหาและรูปแบบของเว็บไซต์ตามความต้องการของผู้เล่นเพิ่มขึ้นเรื่อย ๆ เช่น การเปิดตัวเกมส์ออนไลน์ "ชีซ่าไฟท์ติ้ง", การปรับรูปแบบเว็บตามกระแสของ Social Network ในนาม "มายชีซ่า" และการเข้าสู่กระแสของโลกสังคมเสมือนจริงใน "ชีซ่าเวิลด์"
ชีซ่า เร็คคอร์ด

จากความสำเร็จในการทำกิจกรรมร่วมกับค่ายเพลงกามิกาเซ่ ทำให้ผู้บริหารของเว็บไซต์มีความคิดที่จะเปิดค่ายเพลงในนามของชีซ่าขึ้นมาเอง เพื่อเป็นการเปิดโอกาสให้กลุ่มผู้ใช้ของชีซ่าได้มีโอกาสนำเสนอผลงานในแนวทางของเว็บไซต์เอง จึงได้มีการเตรียมที่จะเปิดค่ายเพลง "ชีซ่า เรคคอร์ด" ขึ้นในปี 2552 โดยมีศิลปินที่รอเปิดตัวพร้อมกับค่ายในตอนนี้ 4 กลุ่ม คือ "ลินนา ลี" (สาวน้อย Handmade), "Simon" (The Rapper), ทอมหล่อ "ซี" และ แก๊งกะเทยมหัศจรรย์ "Wonder Gay"
แหล่งข้อมูลอื่น

ชีซ่า.คอม ที่เอกซ์ (ทวิตเตอร์)
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานกรรมการ/ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
ชีวประวัตินักบุญ

นักบุญเซบาสเตียน
โดยโจวันนี เบลลีนี
ชีวประวัตินักบุญ (อังกฤษ: Hagiography) คือวรรณกรรมเกี่ยวกับประวัติชีวิตนักบุญหรือผู้นำคริสตจักร ส่วนคำว่า “hagiology” หมายถึง วิชาว่าด้วยชีวประวัตินักบุญ
ชีวประวัตินักบุญในศาสนาคริสต์เน้นประวัติชีวิตและการอัศจรรย์ของผู้ได้รับการประกาศเป็นนักบุญในคริสตจักรโรมันคาทอลิก แองกลิคันคอมมิวเนียน อีสเทิร์นออร์ทอดอกซ์ และออเรียนทัลออร์ทอดอกซ์ ในศาสนาอื่น ๆ อาจมีวรรณกรรมในลักษณะเดียวกัน โดยรวบรวมชีวประวัติของผู้ศักดิ์สิทธิ์ในศาสนานั้น ๆ เช่น คัมภีร์อปทานในสุตตันตปิฎก
วิวัฒนาการ

ชีวประวัตินักบุญเป็นวรรณกรรมลักษณะสำคัญในสมัยพันปีแรกของคริสต์ศาสนาซึ่งนอกจากจะเป็นชีวประวัติแล้วยังให้ข้อมูลทางประวัติศาสตร์และเป็นเรื่องที่ทำให้เกิดแรงบันดาลใจ ถ้าเป็นประวัติของนักบุญองค์เดียวก็เรียก “ชีวิต” หรือ “vita”
การเขียนประวัติชีวิตของนักบุญเริ่มในสมัยจักรวรรดิโรมันเป็นตำนานเกี่ยวกับนักบุญมรณสักขีในศาสนาคริสต์ ในคริสต์ศตวรรษที่ 4 ชีวประวัตินักบุญแบ่งเป็นสามประเภท:
ปฏิทินประจำปี เป็นประวัติของนักบุญใช้อ่านเวลาเทศนา
“ซิแนกซาเรียน” (Synaxarion) จัดตามวันที่
“พาเทอริคัน” (Patericon) เป็นประวัตินักบุญที่เลือกโดยผู้รวบรวม
ในยุโรปตะวันตก ชีวประวัตินักบุญเป็นศาสตร์สำคัญในการศึกษาประวัติศาสตร์ในสมัยกลาง ตำนานทองของจาโคบัส เด โวราจิเน (Jacobus de Voragine หรือ Jacopo da Varagine) รวบรวมชีวประวัตินักบุญสมัยกลางไว้มากโดยเน้นตำนานที่มีปาฏิหาริย์
ข้อมูลเพิ่มเติม

ตำนานทอง
รายนามมรณสักขีประจำวัน
ชีสเบอร์เกอร์

| --- | --- |
ชีสเบอร์เกอร์
มื้อ: จานหลัก
แหล่งกำเนิด: สหรัฐอเมริกา
อุณหภูมิเสิร์ฟ: ร้อน
ส่วนผสมหลัก: เนื้อวัวบดปั้นเป็นแผ่น เนยแข็ง และขนมปังสำหรับทำแฮมเบอร์เกอร์
พลังงาน (ต่อ  หน่วยบริโภค): 600-1500 กิโลแคลอรี (-5680 กิโลจูล)
 ตำราอาหาร: ชีสเบอร์เกอร์   สื่อ: ชีสเบอร์เกอร์
ชีสเบอร์เกอร์ (อังกฤษ: cheeseburger) เป็นแฮมเบอร์เกอร์ซึ่งมีเนยแข็งวางอยู่บนเนื้อ ส่วนใหญ่จะนำเนยแข็งวางลงบนแผ่นเนื้อในระหว่างที่กำลังร้อนอยู่บนเตาย่าง เพื่อที่จะให้เนยแข็งละลายลงบนแผ่นเนื้อ ภายในตัวชีสเบอร์เกอร์มักมีส่วนผสมอื่น ๆ อีก เช่น ผักกาดหอม มะเขือเทศ หอมใหญ่ แตงกวาดอง มัสตาร์ด มายองเนส ซอสมะเขือเทศ และบางครั้งอาจใส่เบคอนด้วย
ชีสเบอร์เกอร์เป็นอาหารอเมริกันที่มีชื่อเสียงไปทั่วโลก เนื่องจากที่ว่าเป็นอาหารที่นิยมรับประทานตามร้านอาหารจานด่วนอเมริกันต่าง ๆ
คำว่า "ชีสเบอร์เกอร์" เป็นคำทับศัพท์จากภาษาอังกฤษซึ่งแปลว่า "แฮมเบอร์เกอร์เนยแข็ง" โดยคำ "เบอร์เกอร์" (burger) เป็นคำที่ย่อมาจากคำว่า "แฮมเบอร์เกอร์" (hamburger) อีกที
ชีววิทยาโอลิมปิกระหว่างประเทศ

เว็บย่อ
IBO
การแข่งขันชีววิทยาโอลิมปิกระหว่างประเทศ (อังกฤษ: International Biology Olympiad: IBO) เป็นการแข่งขันชีววิทยาของนักเรียนระดับชั้นมัธยมศึกษา และเป็นหนึ่งในการแข่งขันโอลิมปิกวิชาการ โดยเริ่มจัดการแข่งขันครั้งแรกที่เมืองโอโลโมอุตส์ ประเทศเชกโกสโลวาเกีย ในปี พ.ศ. 2533 และได้จัดขึ้นเป็นประจำทุกปี
รายชื่อประเทศเจ้าภาพการแข่งขันชีววิทยาโอลิมปิก

| ครั้งที่ | เมืองที่จัดการแข่งขัน | ประเทศเจ้าภาพ | ปีที่จัดการแข่งขัน | เว็บไซต์การแข่งขัน |
| --- | --- | --- | --- | --- |
| 28 |  |  สหราชอาณาจักร | พ.ศ. 2560 |  |
| 27 |  |  ประเทศเวียดนาม | พ.ศ. 2559 |  |
| 26 |  |  ประเทศเดนมาร์ก | พ.ศ. 2558 |  |
| 25 |  |  ประเทศอิหร่าน | พ.ศ. 2557 |  |
| 24 | แบร์น |  ประเทศสวิตเซอร์แลนด์ | พ.ศ. 2556 |  เก็บถาวร 2012-11-15 ที่ เวย์แบ็กแมชชีน |
| 23 | สิงคโปร์ |  ประเทศสิงคโปร์ | พ.ศ. 2555 |  |
| 22 | ไทเป |  ประเทศไต้หวัน | พ.ศ. 2554 |  |
| 21 | ชังว็อน |  ประเทศเกาหลีใต้ | พ.ศ. 2553 |  เก็บถาวร 2010-02-16 ที่ เวย์แบ็กแมชชีน |
| 20 | สึกูบะ |  ประเทศญี่ปุ่น | พ.ศ. 2552 |  เก็บถาวร 2021-02-27 ที่ เวย์แบ็กแมชชีน |
| 19 | มุมไบ |  ประเทศอินเดีย | พ.ศ. 2551 |  |
| 18 | แซสคาทูน |  ประเทศแคนาดา | พ.ศ. 2550 |  เก็บถาวร 2017-07-05 ที่ เวย์แบ็กแมชชีน |
| 17 | ริโอกัวร์โต |  ประเทศอาร์เจนตินา | พ.ศ. 2549 |  เก็บถาวร 2007-03-02 ที่ เวย์แบ็กแมชชีน |
| 16 | ปักกิ่ง |  ประเทศจีน | พ.ศ. 2548 |  เก็บถาวร 2010-10-25 ที่ เวย์แบ็กแมชชีน |
| 15 | บริสเบน |  ประเทศออสเตรเลีย | พ.ศ. 2547 |  เก็บถาวร 2007-03-02 ที่ เวย์แบ็กแมชชีน |
| 14 | มินสค์ |  ประเทศเบลารุส | พ.ศ. 2546 |  เก็บถาวร 2006-12-09 ที่ เวย์แบ็กแมชชีน |
| 13 | รีกา |  ประเทศลัตเวีย | พ.ศ. 2545 |  เก็บถาวร 2020-06-30 ที่ เวย์แบ็กแมชชีน |
| 12 | บรัสเซลส์ |  ประเทศเบลเยียม | พ.ศ. 2544 |  เก็บถาวร 2020-08-12 ที่ เวย์แบ็กแมชชีน |
| 11 | อันตัลยา |  ประเทศตุรกี | พ.ศ. 2543 |  เก็บถาวร 2005-08-28 ที่ เวย์แบ็กแมชชีน |
| 10 | อุพพ์ซอลา |  ประเทศสวีเดน | พ.ศ. 2542 |  เก็บถาวร 2005-03-09 ที่ เวย์แบ็กแมชชีน |
| 9 | คีล |  ประเทศเยอรมนี | พ.ศ. 2541 |  เก็บถาวร 2004-04-04 ที่ เวย์แบ็กแมชชีน |
| 8 | อาชกาบัต |  ประเทศเติร์กเมนิสถาน | พ.ศ. 2540 |  |
| 7 | อาร์เทก |  ประเทศยูเครน | พ.ศ. 2539 |  |
| 6 | กรุงเทพมหานคร |  ประเทศไทย | พ.ศ. 2538 |  |
| 5 | วาร์นา |  ประเทศบัลแกเรีย | พ.ศ. 2537 |  |
| 4 | ยูเทชคส์ |  ประเทศเนเธอร์แลนด์ | พ.ศ. 2536 |  |
| 3 | โปปราด |  ประเทศเชกโกสโลวาเกีย (ปัจจุบันคือ  ประเทศสโลวาเกีย) | พ.ศ. 2535 |  |
| 2 | มาคัชคาลา |  สหภาพโซเวียต (ปัจจุบันคือ  ประเทศรัสเซีย) | พ.ศ. 2534 |  |
| 1 | โอโลโมอุตส์ |  ประเทศเชกโกสโลวาเกีย (ปัจจุบันคือ  สาธารณรัฐเชก) | พ.ศ. 2533 |  |
| ด ค กโอลิมปิกวิชาการ |
| --- | --- |
 คณิตศาสตร์ (IMO)  ฟิสิกส์ (IPhO)  เคมี (IChO)  คอมพิวเตอร์ (IOI)  ชีววิทยา (IBO)  ปรัชญา (IPO)  ดาราศาสตร์ (IAO)  ภูมิศาสตร์ (IGeO)  ภาษาศาสตร์ (IOL)  วิทยาศาสตร์ ระดับมัธยมศึกษาตอนต้น (IJSO)  โลกและอวกาศ (IESO)  ดาราศาสตร์และฟิสิกส์ดาราศาสตร์ (IOAA)
ชาวบริติชผู้ยิ่งใหญ่ที่สุดหนึ่งร้อยลำดับ
สิบลำดับแรก

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ชาวบริติชผู้ยิ่งใหญ่ที่สุด
หมวดหมู่ :       ศาสนาและการปกครอง       วิทยาศาสตร์ เทคโนโลยี และการสำรวจ       ราชวงศ์       กวี วรรณกรรม และสื่อสารมวลชน       ศิลปกรรม ดนตรี และกีฬา       การค้าและการพาณิชย์
สัญชาติ :       อังกฤษ       สกอต       ไอริช       เวลส์       อื่น ๆ
| ที่ | ที่ | ภาพ | พระนามหรือนาม | ช่วงชีวิต | บทบาท | คุณูปการ |
|  | 1 |  | วินสตัน เชอร์ชิล | 30 พฤศจิกายน พ.ศ. 2417 - 24 มกราคม พ.ศ. 2508 | นักการเมือง | นายกรัฐมนตรีระหว่างช่วงสงครามโลกครั้งที่สอง หนึ่งในนายกรัฐมนตรีผู้ยิ่งใหญ่ที่สุดในประวัติศาสตร์สหราชอาณาจักร |
|  | 2 |  | อิซัมบาร์ด คิงดอม บรูเนล | 9 เมษายน พ.ศ. 2349 - 15 กันยายน พ.ศ. 2402 | วิศวกร | ผู้สร้างทางรถไฟสายเกรตเวสเทิร์น (Great Western Railway) และผู้ออกแบบเรือ อุโมงค์ และสะพานที่สำคัญจำนวนมาก |
|  | 3 |  | ไดอานา เจ้าหญิงแห่งเวลส์ | 1 กรกฎาคม พ.ศ. 2504 - 31 สิงหาคม พ.ศ. 2540 | พระราชวงศ์บริเตน และนักการกุศล | พระชายาองค์แรกในเจ้าชายชาลส์ เจ้าชายแห่งเวลส์ (เสกสมรสระหว่างปี พ.ศ. 2524 - 2539) พระมารดาของเจ้าชายวิลเลียม ดยุกแห่งเคมบริดจ์ และเจ้าชายแฮร์รีแห่งเวลส์ |
|  | 4 |  | ชาร์ล ดาร์วิน | 12 กุมภาพันธ์ พ.ศ. 2352 - 19 เมษายน พ.ศ. 2425 | นักธรรมชาติวิทยา | ผู้คิดค้นทฤษฎีวิวัฒนาการผ่านการคัดเลือกโดยธรรมชาติ และผู้ประพันธ์หนังสือ กำเนิดสปีชีส์ (On the Origin of Species) |
|  | 5 |  | วิลเลียม เชกสเปียร์ | 26 เมษายน พ.ศ. 2107 - 23 เมษายน พ.ศ. 2159 | กวีและนักประพันธ์บทละคร | ถูกพิจารณาจากผู้คนจำนวนมากว่าเป็นนักประพันธ์ชาวอังกฤษผู้ยิ่งใหญ่ที่สุด |
|  | 6 |  | ไอแซก นิวตัน | 25 ธันวาคม พ.ศ. 2185 - 31 มีนาคม พ.ศ. 2270 | นักฟิสิกส์ นักคณิตศาสตร์ นักดาราศาสตร์ นักปรัชญาธรรมชาติ และผู้เชี่ยวชาญคัมภีร์ไบเบิล | ผู้คิดค้นกฎความโน้มถ่วงสากล กฎกฎกลศาสตร์แบบฉบับ และกฎการเคลื่อนที่ของนิวตัน ซึ่งงานเขียน ปรินซิเปีย (Principia) ของเขา คือหนึ่งในงานเขียนทรงอิทธิพลที่สุดชิ้นหนึ่งในประวัติศาสตร์ของวงการวิทยาศาสตร์ |
|  | 7 |  | สมเด็จพระราชินีนาถเอลิซาเบธที่ 1 | 7 กันยายน พ.ศ. 2076 - 24 มีนาคม พ.ศ. 2146 | สมเด็จพระราชินีนาถ | สมเด็จพระราชินีนาถแห่งอังกฤษ (ครองราชย์ พ.ศ. 2101 - 2146) ผู้เป็นที่รักใคร่ ทรงนำพาประเทศชาติเข้าสู่สมัยอันสงบสุขและรุ่งเรือง จากการศึกสงครามที่สามารถเอาชนะกองเรืออาร์มาดาของสเปนได้ |
|  | 8 |  | จอห์น เลนนอน | 9 ตุลาคม พ.ศ. 2483 - 8 ธันวาคม พ.ศ. 2523 | นักประพันธ์เพลง นักดนตรี นักการกุศล นักเคลื่อนไหวสันติภาพ ศิลปิน และนักเขียน | นักประพันธ์เพลงประจำวงเดอะบีเทิลส์ร่วมกับพอล แม็กคาร์ตนีย์ ซึ่งเป็นวงดนตรีและนักดนตรีผู้ประสบความสำเร็จสูงสุดตลอดกาล |
|  | 9 |  | โฮราชิโอ เนลสัน ไวเคานท์เนลสันที่ 1 | 29 กันยายน พ.ศ. 2301 - 21 ตุลาคม พ.ศ. 2348 | ผู้บัญชาการกองทัพเรือ | มีชื่อเสียงโด่งดังจากการเข้ารับราชการในราชนาวี โดยเฉพาะในช่วงสงครามนโปเลียน |
|  | 10 |  | โอลิเวอร์ ครอมเวลล์ | 25 เมษายน พ.ศ. 2142 - 3 กันยายน พ.ศ. 2201 | ผู้นำการเมืองและการทหาร | เจ้าผู้พิทักษ์คนแรกของเครือจักรภพแห่งอังกฤษ สกอตแลนด์ และไอร์แลนด์ และผู้บัญชาการกองทัพตัวแบบใหม่ ซึ่งเป็นฝ่ายต่อต้านพระเจ้าชาร์ลส์ที่ 1 ในช่วงสงครามกลางเมืองอังกฤษ |
แหล่งข้อมูลอื่น

เกรตบริทันส์ ที่อินเทอร์เน็ตมูวีเดตาเบส  (อังกฤษ)
เอกสารเผยแพร่ของวินสตันเมโมเรียล (อังกฤษ)
เอกสารเผยแพร่ของบีบีซี (อังกฤษ)
หนังสือและลิงก์เชื่อมโยงของชาวบริติชผู้ยิ่งใหญ่ที่สุดของบีบีซี ณ หอศิลป์ภาพวาดบุคคลแห่งชาติ กรุงลอนดอน (อังกฤษ)
ชาวบริติชผู้ยิ่งใหญ่ที่สุดหนึ่งร้อยลำดับ - ลำดับที่ 11 ถึง 100 — จากกรุข้อมูลของบีบีซี (อังกฤษ)
ชีววิทยาวิวัฒนาการ

ชีววิทยาวิวัฒนาการ (อังกฤษ: Evolutionary biology) เป็นสาขาย่อยของชีววิทยาที่ศึกษากระบวนการวิวัฒนาการที่ได้สร้างความหลากหลายของสิ่งมีชีวิตบนโลก เริ่มตั้งแต่สิ่งมีชีวิตที่เป็นบรรพบุรุษร่วมเดียวกัน
กระบวนการนี้รวมทั้ง การคัดเลือกโดยธรรมชาติ การสืบเชื้อสายร่วมกัน และการเกิดสปีชีส์
สาขานี้พัฒนามาจากการศึกษาที่นักชีววิทยาชาวอังกฤษ เซอร์ จูเลียน ฮักซ์ลีย์ เรียกว่า modern evolutionary synthesis (ในช่วงคริสต์ศักราช 1930) ซึ่งก็เป็นความรู้จากสาขาอื่น ๆ ทางชีววิทยาที่มีอยู่แล้วแต่ยังไม่ได้นำมารวมกันเป็นต้นว่าพันธุศาสตร์ นิเวศวิทยา systematics และบรรพชีวินวิทยา
งานวิจัยในปัจจุบันได้ขยายรวมสถาปัตยกรรมทางพันธุกรรมในการปรับตัว, วิวัฒนาการเชิงโมเลกุล (molecular evolution), และปรากฏการณ์ทางธรรมชาติต่าง ๆ ที่มีอิทธิพลต่อกระบวนการวิวัฒนาการรวมทั้งการคัดเลือกทางเพศ การเปลี่ยนความถี่ยีนอย่างไม่เจาะจง และชีวภูมิศาสตร์
ส่วนสาขาที่ใหม่กว่าคือ ชีววิทยาพัฒนาการเชิงวิวัฒนาการ (evolutionary developmental biology, evo-devo) จะศึกษาว่าปัจจัยอะไรเป็นตัวควบคุมพัฒนาการของตัวอ่อน และดังนั้นจึงเป็นสาขาวิชาที่สังเคราะห์และรวมชีววิทยาการเจริญ (developmental biology) และสาขาอื่น ๆ ที่สังเคราะห์ความรู้ทางวิวัฒนาการต่าง ๆ